شەفەق نیوز/ دوو زەۊیلەرزە وە تونی ٤،٧ و ٤،٨ ،  شەوەکی ئمڕوو یەکشەممە،  دانە دوورگەی خارک لە پارێزگای بوشەهر ئیرانی.
وەگورەی ناوەند رەوانگەی زەۊیلەرزە لە زانکۆی تەهران،  ئی دوو زەۊیلەرزە وە قۊلی ١٠ و ٢١ کیلومەتر وە دۊری ١٢ کیلومەتر لە دوورگەی خارک بۊی، و وەدۊری ٥٢ کیلومەتر لە بەندەر غناوه و ٥٢ کیلومەتر لە بەندەر ریغ.
شۊن زەۊیلەرزەگە لەبان کڕ درۊژی ٢٩،٢٠ ، و کڕ پانی ٥٠،٢ بۊی.
هۊچ زەرەدیگ لەو دوو زەۊیلەرزە نەۊیە.
ئاژانس  "فارس" لە زوان محمد رزا دشتیزادە دەسەڵاتدار ناوچەی تایبەت خارک وت: ئەو زەۊیلەرزە ک داگە دوورگەگە، نەۊیە هووکار هۊچ زەرەدیگ وە ماڵەیلە یا وە دامەزراوەیل نەفتی.
